CELEX: 32011D0703
Language: lv
Date: 2011-10-10 00:00:00
Title: Komisijas Īstenošanas lēmums ( 2011. gada 10. oktobris ) par Savienības finansiālo ieguldījumu 6 dalībvalstu (Beļģija, Dānija, Grieķija, Nīderlande, Zviedrija un Apvienotā Karaliste) valsts programmās datu vākšanas, pārvaldības un izmantošanas jomā zivsaimniecības nozarē 2011. gadā (izziņots ar dokumenta numuru C(2011) 7142)

25.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 278/11
            
         KOMISIJAS ĪSTENOŠANAS LĒMUMS
   (2011. gada 10. oktobris)
   par Savienības finansiālo ieguldījumu 6 dalībvalstu (Beļģija, Dānija, Grieķija, Nīderlande, Zviedrija un Apvienotā Karaliste) valsts programmās datu vākšanas, pārvaldības un izmantošanas jomā zivsaimniecības nozarē 2011. gadā
   (izziņots ar dokumenta numuru C(2011) 7142)
   (Autentisks ir tikai teksts angļu, dāņu, franču, grieķu, holandiešu un zviedru valodā)
   (2011/703/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1), un jo īpaši tās 24. panta 1. punktu,
   tā kā:
   
               (1)
            
            
               Regulā (EK) Nr. 861/2006 paredzēti nosacījumi, ar kādiem dalībvalstis drīkst saņemt Eiropas Savienības līdzekļus izdevumu segšanai valsts programmās datu vākšanai un pārvaldībai.
            
         
               (2)
            
            
               Šīs programmas ir jāizstrādā saskaņā ar Padomes 2008. gada 25. februāra Regulu (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (2) un Komisijas 2008. gada 14. jūlija Regulu (EK) Nr. 665/2008, ar ko nosaka sīki izstrādātus piemērošanas noteikumus Padomes Regulai (EK) Nr. 199/2008 (3).
            
         
               (3)
            
            
               Beļģija, Dānija, Grieķija, Nīderlande, Zviedrija un Apvienotā Karaliste ir iesniegušas valsts programmas 2011.–2013. gadam, kā paredzēts Regulas (EK) Nr. 199/2008 4. panta 4. un 5. punktā. Šīs programmas apstiprināja 2011. gadā saskaņā ar Regulas (EK) Nr. 199/2008 6. panta 3. punktu.
            
         
               (4)
            
            
               Saskaņā ar 2. pantu Komisijas 2008. gada 3. novembra Regulā (EK) Nr. 1078/2008, ar ko nosaka sīki izstrādātus noteikumus Padomes Regulas (EK) Nr. 861/2006 piemērošanai dalībvalstu izdevumiem zvejniecības pamatdatu vākšanā un pārvaldībā (4), minētās dalībvalstis ir iesniegušas gada budžeta prognozes par 2011.–2013. gadu. Komisija ir novērtējusi dalībvalstu gada budžeta prognozes, kā paredzēts Regulas (EK) Nr. 1078/2008 4. pantā, ņemot vērā apstiprinātās valsts programmas.
            
         
               (5)
            
            
               Regulas (EK) Nr. 1078/2008 5. pantā noteikts, ka Komisijai jāapstiprina gada budžeta prognozes un jāpieņem lēmums par ikgadējo Savienības finansiālo ieguldījumu katrā valsts programmā, ievērojot kārtību, kas noteikta Regulas (EK) Nr. 861/2006 24. pantā, un pamatojoties uz gada budžeta prognožu novērtējuma rezultātiem, kā minēts Regulas (EK) Nr. 1078/2008 4. pantā.
            
         
               (6)
            
            
               Regulas (EK) Nr. 861/2006 24. panta 3. punkta b) apakšpunktā noteikts, ka ar Komisijas lēmumu ir jānosaka finansiālā ieguldījuma likme. Minētās regulas 16. pantā noteikts, ka Savienības finanšu pasākumu apmērs saistībā ar pamatdatu vākšanu nedrīkst pārsniegt 50 % no izmaksām, kas dalībvalstīm radušās, īstenojot datu vākšanas, pārvaldības un izmantošanas programmu zivsaimniecības nozarē.
            
         
               (7)
            
            
               Šis lēmums ir finanšu lēmums Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), 75. panta 2. punkta nozīmē.
            
         
               (8)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma, ko katrai dalībvalstij piešķir zivsaimniecības nozares datu vākšanai, pārvaldībai un izmantošanai 2011. gadā, maksimālā kopējā summa un Savienības finansiālā ieguldījuma likme ir noteikta pielikumā.
   2. pants
   Šīs lēmums ir adresēts Beļģijas Karalistei, Dānijas Karalistei, Grieķijas Republikai, Nīderlandes Karalistei, Zviedrijas Karalistei un Lielbritānijas un Ziemeļīrijas Apvienotajai Karalistei.
   
      Briselē, 2011. gada 10. oktobrī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 160, 14.6.2006., 1. lpp.
   
      (2)  OV L 60, 5.3.2008., 1. lpp.
   
      (3)  OV L 186, 15.7.2008., 3. lpp.
   
      (4)  OV L 295, 4.11.2008., 24. lpp.
   
      (5)  OV L 248, 16.9.2002., 1. lpp.
   
      PIELIKUMS
      
         VALSTS PROGRAMMAS 2011.–2013. GADAM
      
      
         Attiecināmie izdevumi un maksimālais Savienības ieguldījums 2011. gadam
      
      
                  (EUR)
               
            
                  Dalībvalsts
               
               
                  Attiecināmie izdevumi
               
               
                  Maksimālais Savienības ieguldījums
                  (likme 50 %)
               
            
                  Beļģija
               
               
                  1 941 476,00
               
               
                  970 738,00
               
            
                  Dānija
               
               
                  6 224 501,00
               
               
                  3 112 250,50
               
            
                  Grieķija
               
               
                  4 497 987,00
               
               
                  2 248 993,50
               
            
                  Nīderlande
               
               
                  4 295 697,00
               
               
                  2 147 848,50
               
            
                  Zviedrija
               
               
                  5 956 869,00
               
               
                  2 978 434,50
               
            
                  Apvienotā Karaliste
               
               
                  8 976 540,00
               
               
                  4 488 270,00
               
            
                  Kopā
               
               
                  31 893 070,00
               
               
                  15 946 535,00